
         REPUBLIKA  HRVATSKA 
VUKOVARSKO-SRIJEMSKA ŽUPANIJA
                  OPĆINA CERNA
            OPĆINSKI NAČELNIK

KLASA: 371-01/25-01/1
URBROJ: 2196-11-01-25-1      
Cerna, 13. siječnja 2025.

Na temelju članka članka 7. Odluke o mjerama poticanja stambenog zbrinjavanja na području Općine Cerna za 2025. godinu (“Službeni vjesnik” Vukovarsko-srijemske županije, broj: 28/24) i članka 44. Statuta Općine Cerna ("Službeni vjesnik" Vukovarsko-srijemske Županije br. 13/09, 2/13, 24/14, 8/18 i 4/21), Općinski načelnik Općine Cerna, 13. siječnja 2025. godine raspisuje

JAVNI NATJEČAJ
za dodjelu poticaja za rješavanje stambenog zbrinjavanja
 na području Općine Cerna u 2025. 

1. Općina Cerna dodjeljuje poticaj obiteljima, samohranim roditeljima i fizičkim osobama (samcima) koje su tijekom tekuće kalendarske godine kupile ili započele gradnju nekretnine za stanovanje na području općine Cerna koja je u cijelosti vlasništvo korisnika poticaja (1/1) i kojom Korisnik po prvi put rješava svoje stambeno pitanje.

2. Odlukom su određene sljedeće vrste poticaja: 

- poticaj obiteljima i samohranim roditeljima za kupovinu prve nekretnine kojom se rješava vlastito stambeno pitanje na području općine Cerna  u iznosu od 5.000,00 eura,
- poticaj obiteljima i samohranim roditeljima za gradnju stambenog objekta kojim se rješava vlastito stambeno pitanje na području općine Cerna u iznosu od 5.000,00 eura.
- poticaj fizičkim osobama samcima za kupovinu prve nekretnine kojom se rješava vlastito stambeno pitanje na području općine Cerna  u iznosu od 3.000,00 eura,
- poticaj fizičkim osobama samcima za gradnju stambenog objekta kojim se rješava vlastito stambeno pitanje na području općine Cerna u iznosu od 3.000,00 eura.

3. Poticaj se može ostvariti samo jedanput.

4. Pravo na dodjelu poticaja imaju korisnici poticaja uz uvjet da korisnik poticaja ili članovi njegove uže obitelji nemaju u vlasništvu stan, kuću, kuću za odmor ili sličan objekt pogodan za stanovanje u tuzemstvu ili inozemstvu. Članovima uže obitelji smatraju se bračni drug i djeca.

5. Neprihvatljiv korisnik je fizička osoba koja kupuje stambeni objekt od članova obitelji (srodnik po krvi u ravnoj liniji do bilo kojeg stupnja, a u pobočnoj do četvrtog stupnja i po tazbini do drugog stupnja).








6.  Potrebna dokumentacija:

1. Zahtjev (OBRAZAC 1)
2. Preslika osobne iskaznice podnositelja,
3. Vjenčani list; izjava samohranog roditelja, samca ili izjava o izvanbračnoj zajednici – (OBRAZAC 2a, 2b ili 2c),
4. Potvrdu nadležnog Zemljišnoknjižnog odjela o nepostojanju vlasništva nad drugim nekretninama na području Općine Cerna (osim sufinancirane nekretnine) za Podnositelja i sve članove obitelji,
5. Izjava Podnositelja da on i njegov bračni drug ili njihova punoljetna djeca, prvi put kupuju ili prvi put stječu stambeni objekt, te da on i njegov bračni drug ili njihova punoljetna djeca nisu prodali, ili na drugi način otuđili stambeni objekt iz svog vlasništva ili suvlasništva, u tuzemstvu ili inozemstvu u posljednjih deset godina prije podnošenja prijave na javni natječaj (izjava ovjerena kod javnog bilježnika)(OBRAZAC 3a,3b),
6. Presliku ugovora o kupoprodaji stambenog objekta koji je predmet Zahtjeva, ovjeren kod javnog bilježnika (ako se traži sufinanciranje kupovine nekretnine),
7. Dokaz o početku građenja (počevši od 2025. godine pa na dalje) i građevinska dozvola sukladno Zakonu (u slučaju poticaja za gradnju stambenog objekta), 
8. Zemljišno-knjižni izvadak za katastarsku česticu koja je predmet Zahtjeva, ne stariji od 30 dana,
9. Potvrde o prebivalištu (s adresom na kupljenoj nekretnini), te izjavu da će zadržati prebivalište na kupljenoj nekretnini sljedećih pet (5) godina ili u slučaju poticaja za gradnju stambenog objekta - izjavu pod materijalnom i kaznenom odgovornošću da će u roku od dvije godine prijaviti prebivalište na adresi nekretnine za koju je odobren poticaj te zadržati prebivalište sljedećih pet (5) godina (OBRAZAC 4),
10. Izjava o nepostojanju dugovanja prema Općini Cerna (OBRAZAC 5), 
11. Izjava o srodstvu (Podnositelj zahtjeva izjavljuje da nije u krvnom srodstvu s prodavateljem nekretnine) (OBRAZAC 6),
12. Izjavu o privoli Općini za prikupljanje, provjeru i obradu osobnih podataka za Podnositelja zahtjeva i sve članove obitelji (OBRAZAC 7) i
13. Podatke o bankovnom računu korisnika poticaja. 
14. Ostalo (navesti): __________________________________________________________________________

Zahtjev za dodjelu poticaja i propisani obrasci mogu se podići u Općini Cerna ili preuzeti na službenoj web stranici Općine Cerna www.cerna.hr. 

7. Prijave se podnose Jedinstvenom upravnom odjelu Općine Cerna, preporučeno poštom ili osobno na adresu u isključivo zatvorenoj omotnici sa dolje navedenom naznakom:

8.  Prijave po natječaju razmatra Povjerenstvo za dodjelu poticaja, koje se sastoji od 3 člana koje je imenovalo Općinsko vijeće na svojoj 27. sjednici održanoj 28. studenog 2024. Povjerenstvo razmatra prijave pristigle na natječaj, te predlaže listu korisnika poticaja u roku 10 dana. Na prijedlog Povjerenstva Općinski načelnik donosi Odluku o dodjeli poticaja u roku 8 dana, te sa svakim Korisnikom poticaja sklapa Ugovor u roku od trideset dana od donošenja Odluke.

Ugovor o dodjeli poticaja za stambeno zbrinjavanje između Općine i Korisnika sadrži podatke o ugovornim stranama, podatke o nekretnini, iznos poticaja, prava i obveze ugovornih strana, način vraćanja poticaja u slučaju nepoštivanja ugovornih obveza i ostale kriterije. 

9. Korisnik poticaja je dužan za sebe i članove svoje uže obitelji u slučaju gradnje nekretnine prijaviti prebivalište na adresi nekretnine za koju je odobren poticaj u roku od 24 mjeseca od potpisivanja Ugovora o dodjeli sredstava te moraju zadržati prebivalište neprekinuto sljedećih 5 godina.
Korisnik je dužan, kada se radi o gradnji nekretnine, nakon prijave prebivališta, a najkasnije 24 mjeseca od potpisa Ugovora dostaviti u Općinu potvrdu o prebivalištu za sebe i sve članove obitelji.

Drugu potvrdu o prebivalištu za sebe i sve članove uže obitelji Korisnik je obvezan dostaviti najkasnije mjesec dana prije isteka roka od pet (5) godina od potpisa Ugovora (dostavlja se i kod kupnje prve nekretnine i kod gradnje prve nekretnine).

Korisnik poticaja prije zaključenja ugovora mora dostaviti Općini Cerna bjanko zadužnicu solemniziranu kod javnog bilježnika.
Korisnik poticaja je dužan na zahtjev Općine dostaviti dokaze o ispunjavanju uvjeta koji proizlaze iz ovog Javnog natječaja. 
U slučaju da korisnik poticaja ne ispuni neki uvjet iz ovog Javnog natječaja ili da kupljenu nekretninu proda dužan je Općini vratiti dobivena sredstva uvećano za zakonske zatezne kamate najkasnije 60 dana nakon što nastane neispunjenje nekog od uvjeta.

Neiskorištena bjanko zadužnica dostavljena kao instrument osiguranja, vraća se po proteku pet godina od dana od kada je Korisnik s Općinom zaključio Ugovor o dodjeli poticaja i pod uvjetom urednog ispunjenja svih obveza iz Ugovora i Odluke.
Bjanko zadužnica će se vratiti i u slučaju kada Korisnik vrati iznos sufinanciranja Općini Cerna. U tom slučaju će Općina izdati Korisniku potvrdu kojom se potvrđuje da je Korisnik u cijelosti vratio iznos. 

10. Svi kandidati podnošenjem prijave daju svoju izričitu suglasnost Općini Cerna da u njoj navedene osobne podatke prikuplja, obrađuje, objavljuje na njenoj internetskoj stranici i pohranjuje u svrhu provedbe predmeta ovog Javnog natječaja, u svrhu kontaktiranja i informiranja podnositelja prijave, kao i upoznavanja javnosti o donesenim odlukama, te u svrhu sklapanja Ugovora.

11. Općina Cerna zadržava pravo na poništenje objavljenog natječaja bez davanja posebnog obrazloženja i ne odgovara za eventualne štete sudionicima natječaja.



OPĆINSKI NAČELNIK
Josip Štorek       

